Държавен вестник, бр. 59, 2012 г., стр. 85

БРОЙ  59	
Д Ъ Р Ж А В Е Н  В Е С Т Н И К 	
СТР.  85  
Ч а с т  І V 
РЕАЛИЗАЦИЯ
Член 24 
Упълномощени представители
1. Държавата ще определи своевременно 
след влизане в сила на това Споразумение 
чрез писмено уведомление до Дружествата 
упълномощен представител, агенция или друг 
орган, със или чрез който Дружествата да 
могат във връзка с Проекта и в зависимост 
от регламентите на Държавата да поискат, 
осигурят и улеснят като цяло потока на 
информация между страните във връзка с 
развитието на проекта, в частност:
а.	 издаването на всякакви и всички 
права, визи, удостоверения, одо­
брения, лицензи, съгласия, разре­
шителни, разрешения, изключения 
и позволения, предвидени в това 
Споразумение;
б.	 информация, документация, данни
и други материали, посочени в това 
или някое друго Проектно споразу­
мение или подходящо за доказване 
на някакви предоставяния на права 
по настоящото или по някое друго 
Проектно споразумение, във форма, 
достатъчна и подходяща да улесни 
изпълнението на Проекта или Про­
ектните дейности или някаква тяхна 
част;
в.	 представянето и получаването на 
уведомления, удостоверения и други 
съобщения, предвидени в настоящо­
то; и
г.	 предприемането на такива други
действия по отношение на Държавни­
те органи, подходящи за улесняване 
реализацията на Проекта.
2. Всяко Дружество е длъжно да определи 
един или повече представители, комисии или 
други организационни или функционални ор­
гани, със или чрез които това Дружество може 
да действа, което ще улеснява метода и начина 
на своевременното и ефикасно упражняване 
от всяко Дружество на неговите права и/или 
изпълнение на неговите задължения по насто­
ящото („Представител(и) на Дружеството“).
3. След определянето на Представител(и) 
на Дружеството Държавата има право да 
разчита на съобщенията, действията, инфор­
мацията и заявленията на даден Представител 
на Дружество във връзка с обявената област 
на правомощие на този Представител на 
Дружество, все едно това са съобщенията, 
действията, информацията и заявленията на 
съответното Дружество. Освен това Страните 
потвърждават, че всяко Дружество трябва да 
има право, след разумно писмено уведомле­
ние до Държавата, да отстрани, замести или 
прекрати използването на един или повече 
от определения(те) Представител(и) на Дру­
жеството.
4. След определянето на упълномощени 
Представител(и), агенция или друг орган на 
Държавата, в изпълнение на чл. 24.1, всяко 
Дружество има право да разчита на съобще­
ния, действия, информация и заявления на 
тези упълномощени представител, агенция 
или друг орган на Държавата, все едно това 
са съобщенията, действията, информацията 
и заявленията на Държавата. Освен това 
Страните потвърждават, че Държавата има 
право, след разумно писмено уведомление 
до Дружествата, да отстрани, замести или 
прекрати използването на тези упълномощени 
представител, агенция или друг орган. 
5. Всяко Дружество и Държавата са длъжни 
по искане на някой от тях да изискат пред­
ставителите им да разгледат във всеки един 
момент статута на Проектните дейности и да 
обсъдят заедно всякакви въпроси, породени 
във връзка с тях.
6. Този член не засяга правата на Друже­
ствата съгласно Националните закони, вклю­
чително (но не само) на българския Закон за 
насърчаване на инвестициите (ДВ, бр. 97 от 
1997 г.). Разпоредбите на членове от 24.1 до 
24.4 се прилагат, доколкото Националните 
закони не дават по същество подобни права.
Член 25 
Експлоатационно дружество
1. В зависимост единствено от всяко изис­
кване на Националните закони което и да е 
Експлоатационно дружество да се регистрира 
за осъществяване на търговска дейност в рам­
ките на Територията „Национално Дружество 
Набуко“ има право да учреди, притежава и 
контролира и/или определи или избере едно 
или повече Експлоатационни дружества (които 
могат да включват единствено по усмотрение 
на „Национално Дружество Набуко“, Акцио­
нер или Филиал на Акционер), които са били 
учредени в някаква юрисдикция, независимо 
дали във или извън Територията, в съответ­
ствие с приложимия Национален закон.
2. Дружествата ще имат право да определят 
което и да е Експлоатационно дружество (което 
може да включва единствено по усмотрение на 
„Национално Дружество Набуко“, Акционер 
или Филиал на Акционер), което да упражня­
ва според разпорежданията на „Национално 
Дружество Набуко“ всякакви или всички права 
на Дружествата, произтичащи от което и да 
е Проектно споразумение, или да предоставя 
услуги в това отношение, включително (пред­
мет на изричното одобрение на „Национално 
Дружество Набуко“) всяко право да инициира 
производство за разрешаване на спорове и да 
прилага съгласно разпорежданията на Друже­
ствата всякакви или всички задължения на 
Държавния орган и/или Държавния субект по 
което и да е Проектно споразумение.